เรื่องร้องเรียน: ก่อสร้างโดยการตอกเสาเข็ม ก่อนหน้านี้แจ้งว่าไม่มีตอกเสาเข็ม ได้คุยกับทีมก่อสร้างตะกี้และได้แจ้งไปแล้วว่าข้างบ้านไม่ยอม ขอให้หาวิธีอื่น  ฝากทางเขตปทุมวันเข้าตรวจสอบและดูแลด้วยครับ กลัวทีมก่อสร้างไม่ยอมหยุดการก่อสร้าง
การดำเนินการของเจ้าหน้าที่: สำนักงานเขตปทุมวันได้ประสานแจ้งผู้ควบคุมงานให้ติดต่อผู้พักอาศัยบริเวณใกล้เคียงเพื่อชี้แจงวิธีการดำเนินการในการซ่อมแซมอาคาร ทั้งนี้ ทางผู้ควบคุมงานได้แจ้งว่าได้ทำประกันภัยให้กับอาคารใกล้เคียงเรียบร้อยแล้ว ซึ่งหากอาคารใกล้เคียงได้รับผลกระทบความเสียหาย ทางโครงการจะรับผิดชอบในความเสียหายนั้นๆ ทั้งหมด
ความเห็นของผู้แจ้ง: ขอบคุณทุกคนที่ช่วยประสานงาน และเร่งติดตามครับ
พื้นที่: แขวงลุมพินี เขตปทุมวัน กรุงเทพมหานคร